Thomas Friedman
Thomas Loren Friedman (sündinud 20. juulil 1953) on ameerika ajakirjanik ja välispoliitika-analüütik. Friedman propageerib Iisraeli ja Palestiina vahel kompromissrahu sõlmimist, araabia riikide moderniseerimist, "rohelisi" teemasid ja globaliseerimist, samas märkides nende ohte USA ühiskonnale ja majandusele. Tema raamatud käsitlevad rahvusvahelise poliitika ja maailmakorra tulevaste nihete võimalikke tahke tsentristlikust, neoliberalistlikust vaatenurgast. Tema tuntuim teos on "The World Is Flat" ("Maailm on lame").